
72 DR 31.3.2014 

 

2014 sahaja kerajaan telah menyediakan peruntukan sebanyak RM578 juta bagi 
memulakan pelaksanaan 47 projek PPR yang melibatkan pembinaan 16,473 unit PPR 
seluruh negara. 

 Yang Berhormat Gombak mohon penjelasan mengenai pindahan hasil dan butiran 
terperinci. Memindahkan lebihan hasil daripada Kumpulan Wang Disatukan ke Kumpulan 
Wang Pembangunan bertujuan untuk membiayai sebahagian daripada perbelanjaan 
pembangunan. Ia merupakan satu prosedur kewangan selaras dengan Perkara 100 
Perlembagaan Persekutuan iaitu segala pengeluaran wang daripada Kumpulan Wang 
Disatukan termasuk hasil selain daripada perbelanjaan tanggungan hendaklah diluluskan 
melalui satu Rang Undang-undang Perbekalan yang kita sedang bahaskan sekarang. 

 Yang Berhormat Kluang, menjelaskan pelantikan Chew Mei Fun sebagai duta khas 
MH370. Pelantikan Yang Berbahagia Datin Paduka Chew Mei Fun dibuat oleh kerajaan 
bagi membantu pihak Malaysia Airlines dalam memberi sokongan emosi dan engagement 

kepada ahli-ahli keluarga dan waris penumpang MH370 yang terdiri daripada kalangan 
rakyat Republik Rakyat China (RRC). 

 Yang Berhormat Pengerang, mengambil tindakan terhadap media luar seperti 
CNN. Dalam usaha untuk menangkis berita palsu dan fitnah yang disebar oleh media luar 
negara dan media baru, Kementerian Komunikasi dan Multimedia telah melaksanakan 
strategi tangkis, tahan dan serang dalam semua aktiviti rebuttal terhadap berita palsu, 
khabar angin, fitnah, tuduhan dan penghinaan ke atas individu dan pihak kerajaan.  

Selain itu, kementerian juga membantu menyebarkan dan menjelaskan kepada 
masyarakat umum perkembangan terkini isu kehilangan MH370 ini melalui saluran media 
sosial dan termasuk aktiviti-aktiviti bersemuka di peringkat lapangan. Walau bagaimanapun, 
penulisan dan laporan pemberitaan bergantung kepada agenda sesebuah agensi media 
dan kerap kali dipengaruhi oleh faktor persaingan dalam kalangan agensi-agensi media. 
Perkara ini adalah di luar kawalan dan bidang kuasa kementerian. 

 Yang Berhormat Kuala Selangor, pembinaan pengadang jalan, pelebaran jalan 
Kapar-Bandar Kuala Selangor. Untuk makluman Ahli Yang Berhormat, permohonan 
pelaksanaan projek menaik taraf jalan persekutuan dari Bandar Kuala Selangor ke Pekan 
Assam Jawa telah dipohon dalam rolling plan keempat tahun 2015. Mengikut keutamaan 
negeri Selangor, kelulusan pelaksanaan projek akan diketahui selewat-lewatnya pada Julai 
2014.  

 Mengenai hutang isi rumah yang disebut sebagai time bomb oleh Yang Berhormat 

Bagan. Saya ingin maklumkan di sini bahawa sebahagian besar hutang isi rumah adalah 
untuk pemilikan aset iaitu 58.2%. Ini terdiri daripada pembelian rumah kediaman, 44.2%; 
pembelian harta bukan kediaman, 7.6%; dan pembelian saham sekuriti, 6.4%, yang 
kesemuanya adalah bertujuan untuk memiliki aset, dan 16% adalah untuk membeli kereta. 
Kereta ini dianggap sama ada sebagai aset atau tidak, kita keluarkan, jika kita campur 
dengan pembelian kereta, 75% daripada hutang isi rumah itu adalah untuk pemilikan aset.  

■1720 

Kadar pinjaman terjejas ataupun NPL sektor isi rumah pada tahun 2012, 1.5% dan 
pada tahun 2013 bertambah baik, 1.3%. Semakin bertambah baik mencerminkan 
keupayaan isi rumah membayar balik hutang. Daripada 100 orang peminjam, kurang 
daripada dua orang yang tidak boleh membayar. Peningkatan hutang isi rumah disokong 
oleh suasana pasaran pekerjaan yang stabil, pertumbuhan pendapatan sejajar dengan 
perkembangan ekonomi negara, perkembangan hutang isi rumah sentiasa dipantau dengan 
rapi agar sektor ini terus menyumbang kepada pertumbuhan ekonomi dan kestabilan 
sosioekonomi negara.  

Pada tahun 2013, aset kewangan isi rumah meningkat sebanyak 11.2%. Kita kata 
tentang hutang isi rumah 86% daripada KDNK, namun, aset kewangan isi rumah meningkat 
sebanyak 11.2% kepada RM1.9 trilion atau 193.5% daripada KDNK. Ini satu berita yang 
saya ingin kongsikan kepada Ahli-ahli Yang Berhormat. Kalau kita bercerita tentang hutang 
isi rumah, kita juga kena bercerita tentang aset kewangan isi rumah. Ini menunjukkan aset 
kewangan yang kukuh melebihi 2.2 kali ganda hutang isi rumah. Sebagai contoh, jika 
hutang sebuah rumah ialah RM100,000, nilai rumah sebagai aset sekarang ini ialah 
RM220,000 atau 2.2 kali. 

Yang Berhormat Gombak membangkitkan isu garis panduan bagi pinjaman 
peribadi tempoh dari 25 tahun hingga 10 tahun dianggap sebagai membebankan. 
Penetapan tempoh had pinjaman peribadi pada 10 tahun adalah untuk memastikan 



2014 sahaja kerajaan telah menyediakan peruntukan sebanyak RM578 juta bagi memulakan pelaksanaan 47 projek PPR yang melibatkan pembinaan 16,473 unit PPR seluruh negara. Yang Berhormat Gombak mohon penjelasan mengenai pindahan hasil dan butiran terperinci. Memindahkan lebihan hasil daripada Kumpulan Wang Disatukan ke Kumpulan Wang Pembangunan bertujuan untuk membiayai sebahagian daripada perbelanjaan pembangunan. Ia merupakan satu prosedur kewangan selaras dengan Perkara 100 Perlembagaan Persekutuan iaitu segala pengeluaran wang daripada Kumpulan Wang Disatukan termasuk hasil selain daripada perbelanjaan tanggungan hendaklah diluluskan melalui satu Rang Undang-undang Perbekalan yang kita sedang bahaskan sekarang. Yang Berhormat Kluang, menjelaskan pelantikan Chew Mei Fun sebagai duta khas MH370. Pelantikan Yang Berbahagia Datin Paduka Chew Mei Fun dibuat oleh kerajaan bagi membantu pihak Malaysia Airlines dalam memberi sokongan emosi dan engagement. kepada ahli-ahli keluarga dan waris penumpang MH370 yang terdiri daripada kalangan rakyat Republik Rakyat China (RRC). Yang Berhormat Pengerang, mengambil tindakan terhadap media luar seperti CNN. Dalam usaha untuk menangkis berita palsu dan fitnah yang disebar oleh media luar negara dan media baru, Kementerian Komunikasi dan Multimedia telah melaksanakan strategi tangkis, tahan dan serang dalam semua aktiviti rebuttal terhadap berita palsu, khabar angin, fitnah, tuduhan dan penghinaan ke atas individu dan pihak kerajaan. Selain itu, kementerian juga membantu menyebarkan dan menjelaskan kepada masyarakat umum perkembangan terkini isu kehilangan MH370 ini melalui saluran media sosial dan termasuk aktiviti-aktiviti bersemuka di peringkat lapangan. Walau bagaimanapun, penulisan dan laporan pemberitaan bergantung kepada agenda sesebuah agensi media dan kerap kali dipengaruhi oleh faktor persaingan dalam kalangan agensi-agensi media. Perkara ini adalah di luar kawalan dan bidang kuasa kementerian. Yang Berhormat Kuala Selangor, pembinaan pengadang jalan, pelebaran jalan Kapar-Bandar Kuala Selangor. Untuk makluman Ahli Yang Berhormat, permohonan pelaksanaan projek menaik taraf jalan persekutuan dari Bandar Kuala Selangor ke Pekan Assam Jawa telah dipohon dalam rolling plan keempat tahun 2015. Mengikut keutamaan negeri Selangor, kelulusan pelaksanaan projek akan diketahui selewat-lewatnya pada Julai 2014. Mengenai hutang isi rumah yang disebut sebagai time bomb oleh Yang Berhormat. Bagan. Saya ingin maklumkan di sini bahawa sebahagian besar hutang isi rumah adalah untuk pemilikan aset iaitu 58.2%. Ini terdiri daripada pembelian rumah kediaman, 44.2%; pembelian harta bukan kediaman, 7.6%; dan pembelian saham sekuriti, 6.4%, yang kesemuanya adalah bertujuan untuk memiliki aset, dan 16% adalah untuk membeli kereta. Kereta ini dianggap sama ada sebagai aset atau tidak, kita keluarkan, jika kita campur dengan pembelian kereta, 75% daripada hutang isi rumah itu adalah untuk pemilikan aset. #1720. Kadar pinjaman terjejas ataupun NPL sektor isi rumah pada tahun 2012, 1.5% dan pada tahun 2013 bertambah baik, 1.3%. Semakin bertambah baik mencerminkan keupayaan isi rumah membayar balik hutang. Daripada 100 orang peminjam, kurang daripada dua orang yang tidak boleh membayar. Peningkatan hutang isi rumah disokong oleh suasana pasaran pekerjaan yang stabil, pertumbuhan pendapatan sejajar dengan perkembangan ekonomi negara, perkembangan hutang isi rumah sentiasa dipantau dengan rapi agar sektor ini terus menyumbang kepada pertumbuhan ekonomi dan kestabilan sosioekonomi negara. Pada tahun 2013, aset kewangan isi rumah meningkat sebanyak 11.2%. Kita kata tentang hutang isi rumah 86% daripada KDNK, namun, aset kewangan isi rumah meningkat sebanyak 11.2% kepada RM1.9 trilion atau 193.5% daripada KDNK. Ini satu berita yang saya ingin kongsikan kepada Ahli-ahli Yang Berhormat. Kalau kita bercerita tentang hutang isi rumah, kita juga kena bercerita tentang aset kewangan isi rumah. Ini menunjukkan aset kewangan yang kukuh melebihi 2.2 kali ganda hutang isi rumah. Sebagai contoh, jika hutang sebuah rumah ialah RM100,000, nilai rumah sebagai aset sekarang ini ialah RM220,000 atau 2.2 kali. Yang Berhormat Gombak membangkitkan isu garis panduan bagi pinjaman peribadi tempoh dari 25 tahun hingga 10 tahun dianggap sebagai membebankan. Penetapan tempoh had pinjaman peribadi pada 10 tahun adalah untuk memastikan.